Polițiștii și jandarmii au descins în mai multe localuri din Capitală în căutarea persoanelor care dețin droguri
Polițiștii din cadrul Direcției Generale de Poliție a Municipiului București au efectuat sâmbătă noaptea controale în localuri din Sectorul 1 și Sectorul 2, în scopul prevenirii şi combaterii faptelor antisociale, depistarea persoanelor care au asupra lor obiecte sau substanţe interzise la deținere.
Potrivit informațiilor G4Media, au fost controlate cluburile:
Sector 1:
- Control
- Nook (aici au fost depistate două tinere, cliente, avand asupra lor substante interzise – vezi imagini amator)
- Apollo
Sector 2:
- Club Oxia-București, str caroteni, nr 13
- Club KARA, București, calea Moșilor nr 138
Controalele s-au desfășurat în colaborare cu Poliția Canină și Direcția Generală de Jandarmi a Municipiului București, cu sprijinul lucrătorilor din cadrul Inspectoratului pentru Situații de Urgență, Inspectoratul Teritorial de Muncă și Direcția Sanitar Veterinară și pentru Siguranța Alimentelor -În noaptea de 23/24 martie 2024
Polițiști din cadrul Serviciului de Investigare a Criminalității Economice – Sector 2, cu sprijinul Secțiilor 6 și 8 Poliție, Brigada Rutieră, Brigada de Combatere a Criminalității Organizate București, împreună cu Inspectoratul General pentru Situații de Urgență, Poliția Locală Sector 2 și Direcția Generală Antifraudă Fiscală au acționat în Sectorul 2, precum și în zonele adiacente acestora, cu scopul prevenirii și combaterii evaziunii fiscale, a traficului și consumului ilicit de droguri, a prevenirii și sancționării faptelor la regimul rutier și pentru asigurarea unui climat de siguranță publică .
Astfel, în perioada precizată, în urma acțiunilor întreprinse, au fost legitimate și verificate 241 de persoane și au fost cotrolate 41 de bagaje, fiind constatate 2 infracțiuni, conform Legii 143/2000, privind prevenirea şi combaterea traficului şi consumului ilicit de droguri.
De asemenea, a fost verificată activitatea a cinci unități economice, fiind aplicate trei sancțiuni contravenționale, în valoare de 11.500 de lei, precum și suspendarea activității uneia dintre ele pentru lipsa autorizațiilor necesare funcționării.
Totodata a fost întocmit și un dosar de cercetare penală, sub aspectul săvârșirii infracțiunii de evaziune fiscală.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank